b'\n_START_ARTICLE_\nUudo Timm\n_START_SECTION_\nEluk\xc3\xa4ik\n_START_PARAGRAPH_\nAastatel 1982\xe2\x80\x931993 t\xc3\xb6\xc3\xb6tas Tallinna Loomaaias osakonnajuhatajana._NEWLINE_1993\xe2\x80\x931997 oli ta Keskkonnaministeeriumi looduskaitseosakonnas liigikaitse peaspetsialist, aastast 1997 Keskkonnaministeeriumi Info- ja Tehnokeskuse Looduskaitseb\xc3\xbcroo (hilisema nimega Loodusb\xc3\xbcroo) juhataja._NEWLINE_Aastatel 1993\xe2\x80\x932000 juhtis ta CITESi konventsiooni elluviimist Eestis, samuti on ta osalenud Eesti looduse infos\xc3\xbcsteemi (EELIS-e) rajamisel.\n_START_SECTION_\nTeadust\xc3\xb6\xc3\xb6\n_START_PARAGRAPH_\nOma teadust\xc3\xb6\xc3\xb6s on ta p\xc3\xb5hjalikult k\xc3\xa4sitlenud mitmete pisiimetajate, n\xc3\xa4iteks unilaste ja lendorava, \xc3\xb6koloogiat, levikut ja s\xc3\xbcstemaatikat._NEWLINE_Ta on 1980. aastal loodud Eesti Terioloogia Seltsi asutajaliige, olnud ka seltsi esimees.'